250 de australieni au fost testați pentru COVID-19 cu același dispozitiv. Sunt chemați la analize pentru HIV.
Peste 240 de persoane din Australia sunt testate pentru HIV. Autoritățile au testat cu același dispozitiv mai multe persoane. Din cauza unor greșeli, Melbourne a devenit focar de COVID.
Situația prin care au trecut aproximativ 250 de australieni le-a înghețat sângele în vene.Au fost testați în Victoria pentru coronavirus, dar kiturile folosite nu erau câte unul pentru fiecare persoană.Așa că acum sunt chemați să li se ia analize pentru HIV și hepatita B, C, și alte boli cu transmitere sanguină.Dispozitivele de testare sunt dintre cele care îți iau o picătură de sânge din deget.Așadar, riscul să ia coronavirus de la unul la altul e nul, pentru că SARS-CoV-2 nu se transmite prin sânge. Însă rămâne riscul de HIV și hepatită.Victoria are, până în acest moment, 20.000 de cazuri de COVID, iar 800 de australieni au murit acolo.